CELEX: 62011CN0502
Language: hu
Date: 2011-09-30 00:00:00
Title: C-502/11. sz. ügy: Consiglio di Stato (Olaszország) által 2011. szeptember 30-án benyújtott előzetes döntéshozatal iránti kérelem — Vivaio dei Molini Azienda Agricola Porro Savoldi ss kontra Autorità per la Vigilanza sui Contratti Pubblici di lavori, servizi e forniture

26.11.2011   
            
            
               HU
            
            
               Az Európai Unió Hivatalos Lapja
            
            
               C 347/20
            
         Consiglio di Stato (Olaszország) által 2011. szeptember 30-án benyújtott előzetes döntéshozatal iránti kérelem — Vivaio dei Molini Azienda Agricola Porro Savoldi ss kontra Autorità per la Vigilanza sui Contratti Pubblici di lavori, servizi e forniture
   (C-502/11. sz. ügy)
   2011/C 347/30
   Az eljárás nyelve: olasz
   
      A kérdést előterjesztő bíróság
   
   Consiglio di Sttato
   
      Az alapeljárás felei
   
   
      Felperes: Vivaio dei Molini Azienda Agricola Porro Savoldi ss
   
      Alperes: Autorità per la Vigilanza sui Contratti Pubblici di lavori, servizi e forniture
   
      Az előzetes döntéshozatalra előterjesztett kérdések
   
   
               1.
            
            
               Főszabály szerint ellentétes-e a közösségi szabályozással — és különösen a 93/37/EGK irányelv 6. cikkével (ezt követően a 2004/18/EK irányelv 4. cikke) — az a nemzeti előírás (az 1994. évi 109. sz. törvény 10. cikke (1) bekezdésének a) pontja; ezt követően a 2006. évi 163. sz. törvényerejű rendelet 34. cikke (1) bekezdésének a) pontja), amely kizárólag a kereskedelmi tevékenységet folytató társaságokra korlátozza a közbeszerzési szerződések odaítélési eljárásaiban való részvétel lehetőségét, és ily módon kizár olyan vállalkozókat (így a magánjogi társaságokat), amelyek rendszerint és túlnyomórészt nem folytatnak ilyen jellegű tevékenységet, illetve a szóban forgó tilalom ésszerű-e és nem hátrányosan megkülönböztető jellegű-e a magánjogi társaságokra vonatkozó különös szabályozás és az azokat jellemző sajátos vagyonjogi helyzet fényében?
            
         
               2.
            
            
               A közösségi szabályozás — és különösen a 93/37/EGK irányelv 6. cikke (ezt követően a 2004/18/EK irányelv 4. cikke) —, valamint az eljárásban részt vevő jogalanyok jogi formája szabadságának elve lehetővé teszi-e a nemzeti jogalkotó számára, hogy a nemzeti szabályozás szerint a vállalkozót jellemző sajátosságokra tekintettel korlátozza a vállalkozó (azaz a 2004/18/EK irányelv fogalommeghatározása szerinti gazdasági szereplő) jogképességét, ekként kizárva őt a közbeszerzési eljárásban való részvételből, vagy az ehhez hasonló korlátozás sérti az ésszerűség és a hátrányos megkülönböztetés tilalmának elvét?